stanford-oval/wikipedia huggingface dataset:
2011 בטלוויזיה

| 0 | 1 | 2 | 3 |
| --- | --- | --- | --- |
|  |  | 2011  בטלוויזיה |  |
< · 2009 · 2010 — 2011 — 2012 · 2013 · >
כל ערכי השנים בטלוויזיה במאה ה-20 · כל ערכי השנים בטלוויזיה במאה ה-21 · פורטל הטלוויזיה
בערך זה מצוינים אירועים בולטים שהתרחשו במהלך שנת 2011 ונוגעים לעולם הטלוויזיה.
אירועים בולטים

פרק זה לוקה בחסר. אנא תרמו לוויקיפדיה ו.
1 בינואר – רשת הטלוויזיה OWN (אנ') של אופרה וינפרי מתחילה את שידוריה בארצות הברית.
10–14 במאי – תחרות האירוויזיון התקיימה בדיסלדורף. בתחרות זכתה אזרבייג'ן, עם השיר Running Scared של אל וניקי.
סדרות ותוכניות טלוויזיה חדשות ב-2011

פרק זה לוקה בחסר. אנא תרמו לוויקיפדיה ו.
סדרות ותוכניות בולטות שבוטלו או הסתיימו ב-2011

פרק זה לוקה בחסר. אנא תרמו לוויקיפדיה ו.
| תאריך שידור הפרק האחרון | שם הסדרה | רשת השידור | שנת עלייה לשידור | סטטוס | מקור |
| --- | --- | --- | --- | --- | --- |
| 7 במרץ | גריק | ABC Family | 2007 | הסתיימה |  |
| 9 במאי | סטארגייט יוניברס | Syfy | 2009 | בוטלה |  |
| 12 במאי | עוברים להודו | NBC | 2010 | בוטלה |  |
| 13 במאי | סמולוויל | The CW | 2001 | הסתיימה |  |
| 23 במאי | האירוע (אנ') | NBC | 2010 | בוטלה |  |
| 25 במאי | המופע של אופרה וינפרי | סינדיקציה | 1986 | הסתיימה |  |
| 11 בספטמבר | הפמליה | HBO | 2004 | הסתיימה |  |
| 23 בספטמבר | כל ילדיי (הסדרה תחזור ב-2013) | ABC | 1970 | בוטלה |  |
| 29 בדצמבר | ביוויס ובאטהד (הסדרה תחזור ב-2022) | MTV | 1993 | בוטלה |  |
נולדו

פרק זה לוקה בחסר. אנא תרמו לוויקיפדיה ו.
22 באפריל – ויולט מקגרו (אנ'), שחקנית טלוויזיה וקולנוע אמריקאית
נפטרו

פרק זה לוקה בחסר. אנא תרמו לוויקיפדיה ו.
16 בפברואר – לן לסר, שחקן קולנוע וטלוויזיה יהודי-אמריקאי אשר נודע בעיקר בעיקר בזכות הופעותיו בקומדיות המצבים "סיינפלד" בה שיחק בתפקיד הדוד ליאו (נולד ב-1922)
27 במאי – ג'ף קונאוויי, שחקן קולנוע וטלוויזיה וזמר אמריקני (נולד ב-1950)
5 באוגוסט – עדי טלמור, עיתונאי, מגיש ועורך חדשות ישראלי (נולד ב-1953)
24 ביוני – פיטר פאלק, שחקן יהודי-אמריקאי אשר נודע בעיקר בתפקידו כמפקח קולומבו בסדרת הטלוויזיה הבלשית "קולומבו" (נולד ב-1927)
7 בדצמבר – הארי מורגן(אנ'), שחקן קולנוע וטלוויזיה אמריקני אשר נודע בעיקר בתפקידו כגנרל שרמן טי. פוטר בסדרה הקומית "מ.א.ש" (נולד ב-1915)
פרסים

פרק זה לוקה בחסר. אנא תרמו לוויקיפדיה ו.
16 בינואר – טקס פרסי גלובוס הזהב התקיים בבוורלי הילס.
18 בספטמבר – טקס פרסי האמי לבידור בפריים טיים התקיים בלוס אנג'לס.
רומן גארי

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  8 במאי 1914 וילנה, האימפריה הרוסית 
 התאבד:  2 בדצמבר 1980  (בגיל 66) הרובע השביעי של פריז, צרפת 
 שם לידה:  Roman Kacew 
 מדינה:  צרפת, פולין, האימפריה הרוסית, ליטא 
 מקום מגורים:  וילנה, ניס, בפסקה זו רשומה אחת נוספת שטרם תורגמה 
 שם עט:  Fosco Sinibaldi, Romain Gary, Lucien Brulard, Émile Ajar, Shatan Bogat, René Deville 
 מקום לימודים:  אקול דה ל'אר, Faculté de droit d'Aix-en-Provence, הפקולטה למשפטים בפריז, Lycée Masséna, Paul Cézanne University 
 שפות היצירה:  פולנית, אנגלית, רוסית, יידיש, צרפתית 
 יצירות בולטות:  Forest of Anger, כל החיים לפניו, Clair de femme, חרדתו של המלך סלומון, כלב לבן, Lady L, הבטחה עם שחר, שורשי השמים, בפסקה זו רשומה אחת נוספת שטרם תורגמה 
 תקופת הפעילות:  1945–1980 (כ־35 שנים) 
 בן או בת זוג:  לסלי בלאנש (1944–1961)  ג'ין סיברג (16 באוקטובר 1962–1970)  Leïla Chellabi (1978–2 בדצמבר 1980) 
 צאצאים:  אלכסנדר דייגו גארי 
 פרסים והוקרה:  פרס גונקור (1956) 
 חתימה:   
 
רומן גארי (בצרפתית: Romain Gary;‏ 8 במאי 1914 – 2 בדצמבר 1980), שנודע גם בשם העט "אמיל אז'אר" (Émile Ajar), היה סופר, במאי קולנוע, דיפלומט, וטייס קרב צרפתי, ממוצא יהודי ליטאי.
קורות חיים

נולד בשם רומן קצב (מבוטא קַאצֶב) (בפולנית: Kacew; ברוסית: Кацев) ב-8 במאי 1914 בווילנה. גדל בעיר הולדתו וילנה ומאוחר יותר בוורשה.
לפי סיפור בדיוני, אביו היה איוון מוז'וחין, אחד מגדולי השחקנים הרוסיים; למעשה לא היה לו כל קשר עם אימו של רומן גארי וספק אם נפגשו אי פעם. אביו של הסופר היה כנראה סוחר יהודי בשם אריה לייב קאצב, ואימו - מינה יוסלבנה לבית אובצ'ינסקי (Owczinski), שחקנית יהודייה-רוסייה, גרושה מבעלה הראשון (ראובן ברגשטיין-ממנו היה לה בן שנפטר בצעירותו, כשרומן היה בן 11). כשהיה בן 11 אביו נטש אותו ואת אימו, ושלוש שנים אחר כך הם היגרו לניס שבצרפת. רומן למד משפטים בפריז, ואחר כך התגייס לחיל האוויר הצרפתי ושירת כטייס קרב. עם הכיבוש הנאצי ברח מצרפת לאנגליה והצטרף לצבא צרפת החופשית במטרה להמשיך להיאבק בגרמנים. היה טייס קרב תחת פיקודו של שארל דה גול, באירופה ובצפון אפריקה. על שירותו קיבל גארי את אות לגיון הכבוד בדרגת אביר. לרומן גארי היו שני אחים למחצה (אח ואחות) מאביו אריה-לייב שמתו בווילנה בזמן מלחמת העולם השנייה, לפני 1944 (בגילאים 18, 19). גם אמו מתה במהלך מלחמת העולם השנייה (בפברואר 1941), לאחר כיבוש צרפת על ידי הנאצים.
לאחר המלחמה הצטרף רומן לשירות הדיפלומטי הצרפתי. בין השאר שירת במשלחת צרפת לאו"ם בניו יורק, בלונדון, וב-1956 מונה לקונסול צרפת בלוס אנג'לס.
קורות חיים > כסופר

את כתיבתו הספרותית החל בתקופת לימודיו, ואת ספרו הארוך הראשון שזכה לפרסום - "חינוך אירופי" - כתב בעת המלחמה. לאחר שהיה לסופר מוערך בצרפת, החל לפרסם ספרים תחת שמות בדויים. לדבריו, הרגיש שהמבקרים אינם טורחים לקרוא לעומק את יצירתו, בעוד שיצירה תחת שם חדש זוכה לקריאה מדוקדקת יותר. שם העט המפורסם ביותר בו השתמש הוא אמיל אז'אר. תחת שם זה פרסם ארבעה ספרים, בהם את כל החיים לפניו, שזכה ב-1977 גם לגרסה קולנועית זוכת פרס אוסקר בבימויו של משה מזרחי ובכיכובה של סימון סיניורה והשחקנית הישראלית מיכל בת-אדם ובגרסה נוספת ב-2020 בכיכובה של סופיה לורן. גארי זכה בפרס גונקור לספרו שורשי השמים, וכאשר זכה בפרס גונקור כאז'אר על "כל החיים לפניו" סירב לקבלו, בעצת עורכת הדין שלו. בסך הכול פרסם 25 ספרים תחת שמו ושישה ספרים תחת שמות בדויים.
גארי ניסה אף את כוחו בבימוי סרטים וכתב וביים שני סרטים יוצאי-דופן: "הציפורים באות למות בפרו" (1967) – דרמה פיוטית על נימפומנית, בכיכובה של רעייתו ג'יין סיברג; ו"הרוג!הרוג!הרוג!" (1971) על סחר בסמים. שני הסרטים היו כישלון קופתי ובכך באה לקיצה הקריירה הקצרה שלו כבמאי סרטים.
בסוף המהדורה העברית של ספרו "עפיפונים" מופיע כנספח "חייו ומותו של אמיל אז'אר" ובו הסברו של גארי על הסיבות שגרמו לו לבחור בשם הבדוי, וההשלכות המבדרות שהיו לכך מבחינתו. חוברת זו פורסמה לאחר מותו.
קורות חיים > חיים אישיים

אשתו הראשונה הייתה הסופרת הבריטית, העיתונאית ועורכת המגזין ווג (Vogue) לזלי בלאנץ'. הם נישאו באפריל 1945 בעת גלותו באנגליה, והתגרשו ב-1963. הביוגרפיה שלו מגלה כי נקשר בפרשיות אהבה רבות והיה נוסע חסר-מנוחה ברחבי תבל.
בשנת 1959, הכיר את ג'ין סיברג, שחקנית אמריקנית צעירה ומצליחה, ובשנת 1963 הוא נשא אותה לאישה. הם התגוררו בלוס אנג'לס והתגרשו ב-1970. לשניים ילד משותף, אלכסנדר דייגו גארי (צר'), אשר נולד בשנת 1962. בזכות קשריו הרבים, הצליח להסתיר זאת מהציבור, וצוין שבנו נולד ב-1963.
לאחר התאבדותה של סיברג ב-1979, שקע גארי בדיכאון. ב-2 בדצמבר 1980 שם קץ לחייו ביריית אקדח לפיו בדירתו שבפריז. במכתב ההתאבדות שהותיר אחריו ציין כי "אין קשר לג'ין סיברג". גופתו נשרפה ואפרו פוזר בים התיכון. הסרט "הבטחה עם שחר" (צרפת, 2017) מספר את סיפור חייו.
הנצחה

נושאים את שמו:
הספרייה העירונית של העיר ניס בצרפת
המכון הצרפתי בירושלים ע"ש רומן גארי
מבחר ספריו שתורגמו לעברית

בשם רומן גארי:
חינוך אירופי (1945) - תרגום אביטל ענבר, ספרית מעריב, תשמ"ו 1986.
המלתחה הגדולה (1949) - תרגום מרים טבעון, ספרית מעריב, תשמ"ט 1988.
שורשי השמים (1956) - תרגום מרדכי שניאורסון, הוצאת כתר, 1988.
ליידי ל' (1958) - תרגום מירון אוריאל, הוצאת לדורי, 1959. תרגום נוסף: אביטל ענבר, ספרית מעריב, תשמ"ח 1988.
הבטחה עם שחר (1960) - תרגום ש"מ עוגן, ספרית פועלים, 1968.
ריקודו של ג'ינגיס כהן (1967) - תרגום אתי בנימיני, הוצאת כנרת, 1998.
כלב לבן (1970) - תרגום אביטל ענבר, ספרית מעריב, תשמ"ט 1988.
עצור - כאן פג תוקף כרטיסך (1975) - תרגום מרים טבעון, מועדון קוראי מעריב, תשמ"ט 1989.
לאור אישה (1977) - תרגום אביטל ענבר, ספרית מעריב, תשמ"ה 1985.
עפיפונים (1980) - תרגום אביטל ענבר, עם עובד, תשמ"ג 1983.
בשם אמיל אז'אר:
חיבוק גדול (1974) - תרגום דורית שילה, עם עובד, תשע"ח 2017
כל החיים לפניו (1975) - תרגום אביטל ענבר, עם עובד, תשל"ז 1977
פסבדו (1976) - תרגום רמה איילון, כתר, 2015.
חרדתו של המלך סלומון (1979) - תרגום אביטל ענבר, עם עובד, תשנ"א 1991. תרגום נוסף: ניר רצ'קובסקי, הוצאת ידיעות ספרים, 2010.
לקריאה נוספת

דומיניק בונא, רומן גארי – ביוגרפיה (תרגום מצרפתית: אביטל ענבר), ספרית מעריב תשמ"ט-1989. (הספר בקטלוג ULI)
הערות שוליים

↑  A Chameleon on Show, The Forward, ‏2011-01-13 (באנגלית)
↑  הבטחה עם שחר, באתר Seret.co.il | אתר סרט
↑   רוחמה אלבג, ביקור בווילנה בעקבות הספר "הבטחה עם שחר", באתר הארץ, 1 באוקטובר 2019
| --- | --- |
בקרת זהויות :  NLI: 987007261672205171  PLWABN: 9810537514505606  BIBSYS: 90068104  BNE: XX881216  BnF: cb11904228r (data)  CANTIC: a11148111  CiNii: DA02554251  GND: 11863917X  ICCU: CFIV069230  ISNI: 0000 0001 2126 4468  LCCN: n50016999  LNB: 000003191  MusicBrainz: 8ad3b6b3-1d11-4f25-a5f7-7dd17d3f012a  NDL: 00440587  NKC: jn20000700597  NLA: 35114504  NLG: 62128  NLK: KAC199638654  NTA: 068483775  RERO: 02-A000069866  SELIBR: 55320  SNAC: w6nv9zh2  SUDOC: 026882949  Trove: 830778  VcBA: 495/53808  VIAF: 30780842   WorldCat (עם VIAF): 30780842 
כתובת זיכרון על הבית ברחוב בסאנאביצ'וס שבו גר רומן גארי בווילנה בין השנים 1917–1923
היא לא תדע

| --- | --- |
 סינגל בביצוע גזוז
 מתוך האלבום גזוז
 יצא לאור:  1979 
 סוגה:  מוזיקה פופולרית 
 שפה:  עברית 
 אורך:  4.01 דק' 
 כתיבה:  דני סנדרסון 
 לחן:  דני סנדרסון 
 
"היא לא תדע" הוא שיר שכתב והלחין דני סנדרסון ובוצע לראשונה על ידי להקת גזוז. השיר הופיע באלבום הבכורה של הלהקה הנושא את שמה.
הרקע לכתיבת השיר

השיר יצא בשנת 1979 בביצוע להקת גזוז. דני סנדרסון, כותב ומלחין השיר, צפה בסרט "דוקטור ז'יוואגו" "והתאהב" בשחקנית ג'ולי כריסטי. לדבריו:
לכל אחד כנער, יש את האישה המושלמת שבה הוא מאוהב. כזאת הייתה בשבילי ג'ולי כריסטי. ראיתי אותה בתפקיד לארה בסרט "דוקטור ז'יוואגו", וממש נמסתי בכיסא.
במצעד השנתי של גלי צה"ל הגיע השיר למקום ה-18.
גרסאות כיסוי

בשנת 2019 חידשה את השיר להקת ג'יין בורדו בשיתוף עם סנדרסון, כותב ומלחין השיר.
ראו גם

היא לא תדע (ספיישל טלוויזיוני)
הערות שוליים

↑  רז שכניק, על איזו כוכבת ענקית נכתב "היא לא תדע"?: הסודות מאחורי הלהיטים של סנדרסון, באתר ynet, 11 ביוני 2024
↑  תשל"ט (גלי צה"ל) – פזמונט, באתר pizmonet.co.il
ערך זה הוא קצרמרבנושא שירים. אתם מוזמנים לתרום לוויקיפדיה ו.
מתאו טנלונגו

מתאו טנלונגו (בספרדית: Mateo Tanlongo; נולד ב-12 באוגוסט 2003 בפונס שבארגנטינה) הוא כדורגלן ארגנטינאי המשחק בעמדת הקשר האחורי בקבוצת פאפוס מליגת העל הקפריסאית.
קריירת מועדונים

טנלונגו גדל במחלקת הנוער של רוסאריו סנטראל. הוא ערך 33 הופעות בקבוצה הבוגרת של המועדון במסגרת ליגת העל הארגנטינאית.
ב-5 בינואר 2023 חתם טנלונגו על חוזה לארבע שנים בספורטינג ליסבון מליגת העל הפורטוגלית. ב-20 בינואר ערך את הופעת הבכורה שלו במועדון, בניצחון 2-1 על ויזלה במסגרת המחזור ה-17 בליגה לעונת 2022/2023.
ב-1 בספטמבר 2023 הושאל לפ.צ. קופנהגן מליגת העל הדנית. ב-11 בינואר 2024 הושאל לריו אבה עד לסוף העונה.
הערות שוליים

↑  Mateo Tanlongo é Leão באתר O Jogo, ‏ 5 בינואר 2023 (בפורטוגזית)
תרבות פלסטינית

המונח התרבות הפלסטינית מתייחס למנהגים, המסורות, השפה, האמנויות, המוזיקה, הספרות, המטבח והנורמות החברתיות של האוכלוסייה הפלסטינית.
התרבות הפלסטינית הושפעה לאורך ההיסטוריה מהתרבויות והדתות השונות שהתקיימו באזור ארץ ישראל. ההשפעות הללו כוללות בין היתר מסורות לבנטיניות, ערביות, מוסלמיות ועות'מאניות.
שפה

ערבית היא השפה הרשמית והדומיננטית ביותר בקרב האוכלוסייה הפלסטינית. הניב הפלסטיני של השפה הערבית דומה מאוד לניבים האחרים של הערבית באזור הלבנט, ובמיוחד לניבים הקיימים בירדן, סוריה ולבנון. בנוסף, פלסטינים רבים הם גם דוברי אנגלית, ובמיוחד בקרב האוכלוסייה המשכילה. השפה העברית גם נפוצה בקרב פלסטינים רבים, ובמיוחד בקרב אלו שעבדו/עובדים או חיו/חיים בישראל או מקיימים אינטראקציות יומיומיות עם אוכלוסייה דוברת עברית.
מטבח

המטבח הפלסטיני הוא למעשה המטבח של כלל ערביי ארץ ישראל והוא מהווה דִּיפוּזְיָה של התרבויות שהתיישבו באזור ההיסטורי של ארץ ישראל, במיוחד במהלך ואחרי התקופה האסלאמית שהחלה עם הכיבוש הערבי של ארץ ישראל, האומיי תחילה ולאחר מכן העבאסי, שהושפע מהפרסים, ולבסוף ההשפעות החזקות של המטבח הטורקי, כתוצאה מהכיבוש של הטורקים העות'מאניים.
המטבח הפלסטיני מאופיין בשימוש בחומרי גלם טריים, עשבי תיבול ומגוון תבלינים. כמה מהמנות הפופולריות ביותר במטבח הפלסטיני כוללות:
מוסחן – עוף צלוי ובצל המתובלים בסומאק ומוגשים על גבי לאפה.
מקלובה – תבשיל אורז עם בשר וירקות.
כנאפה – עוגת גבינה מתוקה.
חומוס ופלאפל - מנות פופולריות אותם נהוג לאכול בדרך כלל כחלק מהארוחות היומיות.
בנוסף, שמן זית, תמרים וזעתר הם מרכיבי יסוד במטבח הפלסטיני, בהם נעשה שימוש במגוון מאכלים.
שירה

משוררים פלסטינים בולטים כוללים בין היתר את מחמוד דרוויש (נחשב ל"משורר הלאומי הפלסטיני") וסמיח אל-קאסם. מוטיב מרכזי בשירה הפלסטינית הוא הכמיהה למדינה ולעצמאות פלסטינית.
קולנוע

הקולנוע הפלסטיני חדש יחסית. סרטים פלסטינים רבים הופקו לאורך השנים במימון אירופאי או ישראלי, וכתוצאה מכך חלק גדול מהסרטים הללו משלבים דיאלוגים בערבית, אנגלית, צרפתית ועברית. יוצרי קולנוע פלסטינים נוהגים לרוב להתמקד בנושאים כמו הזהות הפלסטינית ובסכסוך הישראלי-פלסטיני.
סרטים פלסטינים בולטים:
"התערבות אלוהית" (2002) - סרטו השני של הבמאי הפלסטיני אליה סולימאן. הסרט זכה בפרס חבר השופטים בפסטיבל קאן והיה מועמד לפקס דקל הזהב בפסטיבל קאן.
"גן עדן עכשיו" (2005) - סרט דרמה שבוים על ידי האני אבו אסעד אשר עוסק בסיפורם של שני פלסטינים משכם אשר מתכוננים לביצוע פיגוע התאבדות בתל אביב. הסרט היה מועמד לפרס אוסקר לסרט הזר הטוב ביותר.
"עומאר" (2013) - סרט דרמה שנכתב ובוים על ידי האני אבו אסעד. הסרט היה מועמד לפרס אוסקר לסרט הזר הטוב ביותר בשנת 2014.
מלאכת יד

עבודות מלאכת יד פלסטיניות מסורתיות פופולריות כוללות בין היתר ייצור עבודת רקמה (הסגנון הפלסטיני המסורתי מכונה טטריז(אנ')), ייצור שטיחים וטקסטיל, גילוף בעץ זית ויצירה של כלי חרס וקרמיקה עם עיצובים מורכבים.
אמנות

האמנות הפלסטינית משקפת השפעות ממסורות אמנותיות מערביות ומזרח תיכוניות כאחד. היא עשירה בטכניקות, בסגנונות, בדרכי ביטוי ובנושאים מגוונים, המשקפים ניסיונות לגיבוש זהות לאומית ומקומית.
ריקוד

ריקוד הדבקה, ריקוד עם לבנטיני מסורתי, הוא ריקוד עממי פופולרי במיוחד בתרבות הפלסטינית אשר מבוצע לרוב בחתונות ובאירועי תרבות שונים.
ספורט

כדורגל הוא הספורט הפופולרי ביותר בחברה הפלסטינית. נבחרת פלסטין בכדורגל השתתפה לאורך השנים בטורנירים בינלאומיים שונים, כולל באליפות גביע אסיה בכדורגל. בנוסף, ספורטאים פלסטינים התחרו בכל המשחקים האולימפיים מאולימפיאדת הקיץ של 1996 ואילך.
הערות שוליים

↑  Revisiting our table... (אורכב 27.11.2013 בארכיון Wayback Machine) Nasser, Christiane Dabdoub, This week in Palestine, Turbo Computers & Software Co. Ltd. June 2006. Retrieved 2008-01-08.
↑  "Xan Brooks on Palestinian directors". The Guardian. London. 2006-04-12. ארכיון מ-2008-07-24. נבדק ב-2009-04-22.
מוסחן נחשב בעיני רבים למאכל הלאומי הפלסטיני
המשורר מחמוד דרוויש, נחשב למשורר הלאומי הפלסטיני
עבודות רקמה פלסטיניות
נערות פלסטיניות רוקדות דבקה
טל שנהב

| --- | --- |

 לידה:  15 במרץ 2000 (בן 25) תל אביב, ישראל
 מדינה:  ישראל ישראל
 תקופת הפעילות:  מ-2017
 מעסיק:  גלגלצ, גלי צה"ל, i24NEWS
 קישורים חיצוניים
 פייסבוק:  tal.shenhav
 טוויטר (X):  ShenhavTal
טל שנהב (נולד ב-15 במרץ 2000) הוא איש טלוויזיה ורדיו ישראלי. משמש כשדרן בתחנות הרדיו גלי צה"ל וגלגלצ ומגיש בערוץ החדשות i24news. בעבר שימש כמבזקן וכתב בחדשות 13.
ביוגרפיה

שנהב נולד וגדל במושב בארותיים שבעמק חפר. למד בתיכון האזורי רופין, במגמת מוזיקה.
בשנת 2017 החל להגיש את מגזין האקטואליה לנוער "23 דקות" ששודר בטלוויזיה החינוכית ובערוץ 2, עד לסגירת הטלוויזיה החינוכית.
באוגוסט 2019 התגייס שנהב לגלי צה"ל והשתבץ כקריין חדשות ומגיש מוזיקה. כחלק משירותו בתחנה שימש ככתב בדסק החוץ והגיש באופן קבוע את יומן החוץ השבועי של התחנה, זאת לצד הגשת תוכנית הבוקר בשעות 05:00-07:00.
בשנת 2022 הנחה את טקס מצטייני הנשיא ביום העצמאות.
בנובמבר 2022, עם שחרורו מצה"ל, הצטרף שנהב לחדשות 13 כמגיש וכתב.
בשנת 2023 הגיש בגלי צה"ל את הפודקאסט הדוקומנטרי "מה שהיה", במהלכו סקר רגעים קטנים ונשכחים ששינו את פני המוזיקה הישראלית. במסגרת הפודקאסט הפגיש שנהב לראשונה בין זאב נחמה לתמיר קליסקי, מה שתרם לסיום הסכסוך הממושך בין הצדדים ולאיחודה של להקת אתניX. בנוסף השתתפו בפודקאסט דנה אינטרנשיונל, רמי פורטיס, אריאל זילבר, חברי להקת שב"ק ס' ועוד.
בינואר 2024, עזב שנהב את חדשות 13, לטובת מיזם חדש של נאס דיילי שעסק באקטואליה, שם שובץ כמגיש המבזקים הראשי.
מיד לאחר פרישתו מחדשות 13, פרסם את השיר "שיר ללא בית", אותו כתב והלחין בעקבות חוויותיו ככתב שסיקר את הלחימה בעוטף עזה במהלך מלחמת חרבות ברזל.
ביולי 2024 החל שנהב להגיש את יומן החוץ של גלי צה"ל. במקביל, החל לשמש כמגיש בערוץ החדשות i24news.
במרץ 2025 החל שנהב להגיש את תכנית המועדון העסקי בערוץ i24news, ובכך הפך למגיש הצעיר ביותר שמוביל רצועה יומית בערוץ בישראל.
הערות שוליים

↑  כאן | חדשות - תאגיד השידור הישראלי (2021-04-15), טקס מצטייני הנשיא | 2021, נבדק ב-2024-07-26
↑  ערן סויסה, טל שנהב, מצטרף ככתב ומגיש לחדשות 13., באתר הרשת החברתית x, ‏31 באוק׳ 2022
↑  גלגלצ, מה שהיה - רגעים לא חשובים סופר חשובים במוזיקה הישראלית, באתר glz.co.il
↑  מגיש חדשות 13 עוזב אחרי שנה וחצי: לאן החליט לעבור?, באתר אייס, 7 בינואר 2024
↑  מגיש חדשות 13 עזב רשמית: זו הקריירה החדשה שלו, באתר אייס, 1 בפברואר 2024
↑  הלם: מגיש החדשות עזב את הערוץ לטובת קריירה מוזיקלית, באתר כיפה, ‏2024-02-01
↑  פרסום ראשון: מי מגיש החדשות שפורש לטובת קריירה מוזיקלית? | TMI, באתר https://tmi.maariv.co.il, ‏2024-02-01
↑  מגישת חדשות 13 בתכנית חדשה: מגיש קשת 12 מצטרף, באתר אייס, 9 ביולי 2024
| --- | --- |
בקרת זהויות :  MusicBrainz: fa08e2ce-e55b-4baf-9e7e-eec95dea8e39
נורמן ריד

נורמן ריצ'רד ריד (באנגלית: Norman Richard Read;‏ 13 באוגוסט 1931 – 22 במאי 1994) היה אתלט ניו זילנדי ואלוף אולימפי בהליכה ל-50 ק"מ (מלבורן 1956).
ביוגרפיה

נורמן ריד נולד ב-1931 בעיר פורטסמות' שבאנגליה לריצ'רד פרדריק ריד ולמרג'ורי אלן לבית לוף. היגר לניו זילנד ב-1953. הקריירה הספורטיבית של ריד נמשכה מ-1956 ועד 1982 כשבמהלכן זכה במדליית זהב אולימפית (מלבורן 1956). ב-1966 פרש ריד מתחרויות בינלאומיות והתמקד בתחרויות לאומיות בלבד כשבמהלך שנות פעילותו זכה ב-18 תארים לאומיים בהליכה תחרותית.
ב-1992 מונה לשופט ספורט באולימפיאדת ברצלונה.
קריירה ספורטיבית > 1956

באלימפיאדת מלבורן זכה במדליית זהב בהליכה ל-50 ק"מ בתוצאה של 4:30:42.8 שעות לפני יבגני מסקינסקוב מברית המועצות (4:32:57.0 שעות) ויון יונגרן משוודיה (4:35:02.0 שעות).
קריירה ספורטיבית > 1960

באולימפיאדת רומא סיים במקום חמישי בהליכה ל-20 ק"מ בתוצאה של 1:36:59.0 דקות ולא סיים את תחרות ההליכה ל-50 ק"מ.
קריירה ספורטיבית > 1966

במשחקי חבר העמים הבריטי שנערכו בקינגסטון, ג'מייקה (אנ') זכה במדליית זהב בהליכה ל-20 מייל בתוצאה של 2:46:29 שעות אחרי האנגלים רון ולורק (אנ') (2:44:43 שעות) וריי מידלטון (אנ') (2:45:19 שעות)
משפחה

ריד נישא ב-1968 למיגאן אן קרפר (Megan Ann Crafar) ולזוג נולדו שלוש בנות ובן. בתקופת חייו בניו זילנד גר, בין השאר, באוקלנד, ולינגטון וניו פלימות' (אנ'). נפטר ב-1994, במהלך מרוץ אופניים של ותיקים, כתוצאה מהתקף לב.
אותות הערכה

ב-1990 היה בין מייסדי היכל התהילה של ניו זילנד (אנ')
ב-1987 הוענקה לו תעודת הוקרה מהתאחדות האתלטיקה הבין-לאומית
גאורג גולק

גאורג "ג'ורג'" יוליוס גולק (באנגלית: George Julius Gulack; ‏12 במאי 1905 – 27 ביולי 1987) היה מתעמל אמריקאי-יהודי. אלוף אולימפי (לוס אנג'לס 1932) ואלוף ארצות הברית (1928 ו-1935) בטבעות. הוא זכה בעוד שני תוארי אליפות ארצות הברית, במקבילים ובתרגיל קרקע. בין היתר היה שופט בינלאומי במשך 25 שנים, חבר הוועד האולימפי של ארצות הברית (1934 - 1958), יו"ר איגוד ההתעמלות של ארצות הברית, נשיא הוועד ההתעמלות של המשחקים הפאן-אמריקאיים וסגן נשיא כבוד של ההתאחדות ההתעמלות הבינלאומית.
ביוגרפיה

גולק נוטלד בריגה שבלטביה, אז בתחומי האימפריה הרוסית.
באליפות לטביה שנערכה בשנת 1921 זכה גאורג במדליית זהב בתחרות קרב רב. בשנת 1922 הוא היגר עם משפחתו לארצות הברית.
באליפות ארצות הברית שנערכה ביוניון סיטי, ניו ג'רזי ב-5 במאי 1928 זכה במדליית זהב בתרגיל טבעות.
באולימפיאדת לוס אנג'לס (1932) זכה גולק במדליית זהב בתרגיל על הטבעות בתוצאה של 56.9 נקודות (28.8 נק' ו-28.1 נק'), לפני ביל דנטון מארצות הברית (55.8 נקודות - 28.2 נק' ו-27.6 נק') וג'ובאני לטואדה מאיטליה (55.5 נקודות - 27.6 נק' ו-27.9 נק'). הוא המתעמל הראשון בעולם שביצע את "תרגיל הצלב" הפוך על הטבעות.
באליפות ארצות הברית שנערכה בניו יורק ב-4 במאי 1935 זכה במדליית זהב בתרגיל טבעות.
הנצחה

ב-1984 הונצח גולק ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.
הערות שוליים

1 2 3  Amateur Athletic Union Gymnastics (באנגלית)
↑  Olimpiādes spēles un Latvija, תמונה של גאורג גולק באתר Latvietis ‏(בלטבית)
שיה שוויי

| --- | --- |

 לידה:  4 בינואר 1986 (בת 39) גאושיונג, טאיוואן 
 מדינה:  טייוואן
 מקום מגורים:  טאיפיי 
 גובה:  1.69
 פעילות כמקצוענית:  2001–הווה (כ־24 שנים)
 סה"כ פרסים שצברה:  12,820,202 דולר אמריקאי 
 יחידים
 מאזן קריירה:  524-345
 דירוג שיא:  23 (2013)
 זכיות בטורנירים:  3
 זוגות
 מאזן קריירה:  582-294
 דירוג שיא:  1 (2014)
 זכיות בטורנירים:  35
 שיאי גראנד סלאם
 זכיות 9 (7 בזוגות נשים, 2 בזוגות מעורבים)
 אליפות אוסטרליה הפתוחה:  רבע הגמר
 אליפות צרפת הפתוחה:  הסיבוב השלישי
 וימבלדון:  הסיבוב הרביעי
 אליפות ארצות הברית הפתוחה:  הסיבוב השנ
 תאריך עדכון פברואר 2025
 
שיה שוויי (בסינית: 謝淑薇 'Hsieh Su-wei; ‏ נולדה ב-4 בינואר 1986) טניסאית טייוונית. היא זכתה במקום ראשון בתחרות זוגות נשים וזוגות מעורבים בתחרויות גראנד סלאם 9 פעמים. בשנת 2014 היא דורגה לראשונה במקום ראשון בעולם בתחרויות זוגות.
ביוגרפיה

שיה שוויי נולדה בשינג'ו. היא התחילה להתאמן טניס בגיל 5. יש לה אחות וחא שגם עוסקים בטניס באופן מקצועי.
בשנת 2001 שיה שוויי הגיע לגבע גמר באליפות אוסטרליה הפתוחה לצעירות.
החל משנת 2002 שיה שוויי משחקת בתחרויות גראנד סלאם. בתחרויות יחידות היא לא זכתה בהצלחה יתרה.
בתחרויות זוגות נשים היא ניצחה באליפות וימבלדון 2013 ואליפות צרפת הפתוחה ביחד עם פנג שוואי. באליפות וימבלדון 2019 היא ניצחה לצד ברבורה סטריסובה הם ניצחו גם באליפות וימבלדון 2023. בשנת 2021 באליפות וימבלדון 2021 לצד אליס מרטנס והן ניצחו גם באליפות אוסטרליה הפתוחה 2024. באליפות אוסטרליה הפתוחה 2025 היא ניצחה לצד ילנה אוסטפנקו. בסך הכול הגיע ל-7 תארים והפסידה בגרמ פעמיים.
בתחרויות זוגות מעורבים שיה שוויי ניצחה פעמיים באליפות אוסטרליה הפתוחה 2024 ואליפות וימבלדון 2024.
בתחרות גמר ה-WTA שיה שוויי ניצחה בתחרות זוגות בשנת 2013 ועוד 3 פעמים הייתה בגמר.
שיה שוויי שיחקה באולימפיאדת לונדון (2012) ואולימפיאדת פריז (2024).
שיה שוויי חברה בנבחרת גביע בילי ג'ין קינג של טייוואן.
אלכס לן

| --- | --- |

לן בשנת 2020
 לידה:  16 ביוני 1993 (בן 31) אנטראציט שבאוקראינה
 עמדה:  סנטר
 גובה:  2.13 מטר
 מספר:  25
 מכללה:  אוניברסיטת מרילנד
 דראפט:  בחירה חמישית, 2013 פיניקס סאנס
 קבוצות כשחקן
 2010–2011   2013–2018   2018–2020   2020   2020–2021   2021   2021–2025   2025–:  בי.סי. דניפרו   פיניקס סאנס   אטלנטה הוקס   סקרמנטו קינגס   טורונטו ראפטורס   וושינגטון ויזארדס   סקרמנטו קינגס   לוס אנג'לס לייקרס
אולכסי "אלכס" לן (באוקראינית: Олексій Лень; נולד ב-16 ביוני 1993) הוא כדורסלן אוקראיני המשחק בקבוצת לוס אנג'לס לייקרס מליגת ה-NBA, בעמדת הסנטר.
תחילת הקריירה

לן נולד בעיר אנטראציט שבמזרח אוקראינה, וכתלמיד תיכון למד בדניפרו. בשנת 2009 השתתף באליפות אירופה בכדורסל עד גיל 16 כשחקן נבחרת אוקראינה, ושנה לאחר מכן יצג את נבחרתו באליפות אירופה עד גיל 18, אותה סיים עם ממוצעים של 16.0 נקודות (רביעי בטורניר), 11.4 ריבאונדים (שני בטורניר) ו-4.3 חסימות למשחק (ראשון בטורניר).
בסיום הטורניר החל לן לשחק כדורסל מקצועי, בגיל 17, כשחתם בקבוצת בי.סי. דניפרו מליגת העל האוקראינית. בעונתו היחידה בקבוצה שותף בשלושה משחקים בלבד וקלע בסך הכול 4 נקודות. קבוצתו סיימה את העונה במקום השביעי בליגה, עם מאזן ניצחונות 24–24.
בשנת 2011 עבר לארצות הברית, והחל ללמוד באוניברסיטת מרילנד. במשחק הראשון של עונתו השנייה, 2012/2013, התמודדה מרילנד מול אלופת המכללות היוצאת, קנטקי, שהובלה על ידי הפרשמן המבטיח נרלנס נואל. לאורך המשחק הציג לן יכולת מצוינת, כשהשיג 23 נקודות, 12 ריבאונדים ו-4 חסימות, ובמקביל עצר את נואל על 4 נקודות בלבד. מרילנד הפסידה במשחק בתוצאה 69–72, אך תצוגתו של לן תרמה רבות למיצובו כאחד השחקנים המבטיחים בליגת המכללות. ממוצעיו הכוללים לאורך עונת הסופמור היו 11.9 נקודות, 7.8 ריבאונדים ו-2.1 חסימות למשחק.
קריירה ב-NBA > פיניקס סאנס

לן נבחר על ידי פיניקס סאנס בבחירה החמישית של דראפט ה-NBA לשנת 2013, והפך לאוקראיני השישי אי פעם ב-NBA. בעונתו הראשונה סבל ממספר פציעות בשני קרסוליו ובברכו השמאלית, אשר הגבילו אותו להשתתף ב-42 משחקים בלבד. לאורך העונה תפקד לן כמחליפו מהספסל של מיילס פלאמלי, וקלע 2.0 נקודות בממוצע למשחק. על אף שרשמה עונה טובה וניצחה 48 ממשחקיה (58.5%), נותרה פיניקס מחוץ לפלייאוף ה-NBA, בשל חלוקת הליגה לבתים אזוריים.
ב-25 המשחקים הראשונים של עונת 2014/2015 המשיך לן לעלות מהספסל, אך החל מ-15 בדצמבר 2014 ועד סיום העונה החליף את פלאמלי כסנטר הפותח של הקבוצה. במהלך העונה נפצע בקרסולו הימני ושבר את אפו, וב-69 המשחקים בהם שותף השיג ממוצעים של 6.3 נקודות ו-6.6 ריבאונדים למשחק.
לקראת עונת 2015/2016 הצטרף לפיניקס הסנטר טייסון צ'נדלר, אשר לאורך מרבית העונה הוסט לעמדת הפאוור פורוורד, ושיחק על יד לן בקו הקדמי. לן עצמו רשם עונה בריאה יחסית (78 משחקים) בה קבע שיאי קריירה בממוצעי נקודות (9.0), ריבאונדים (7.6) ואסיסטים (1.2) למשחק. ב-4 במרץ 2016 קלע שיא קריירה של 31 נקודות בניצחון קבוצתו על אורלנדו מג'יק. מאזן העונה הסדירה של הסאנס באותה עונה, 23–59 (28.0%), היה הגרוע בתולדות הקבוצה מאז עונת הבכורה שלה (1968/1969).